Elijah Tanner

Elijah Tanner (s. 1848, Kentucky) on Springfieldin kaupungin virallinen lääkäri. Keskiluokkaisten vanhempien ensimmäiseksi lapseksi syntynyt Elijah kasvatettiin hyväkäytöksiseksi ja säntilliseksi jo pienestä pitäen ja hän ehtikin olemaan opettajaäitinsä ja suutari-isänsä jakamattoman huomion keskipisteenä aina 11-vuotiaaksi asti, jolloin perheeseen syntyi tyttölapsi. Kuopuksen saadessa vanhempien huomiota osakseen vuosi vuodelta yhä enenevissä määrin päätti Elijah karata kotoa ja pestautua sisällissodassa taistelevien Etelävaltioiden armeijaan.

Sodassa Tanner päätyi lääkintämiehen apulaiseksi ja toimi tässä virassa aina sisällissodan päättymiseen, vuoteen 1865 asti. Sodan jälkeen perheeseensä muutamia kirjeitä lukuunottamatta kaikki välit katkaissut Elijah päätti kouluttautua lääkäriksi erään kentuckylaisen vastaanoton apulaisena. Ammattiin valmistuttuaan hän päätyi kiertäväksi lääkäriksi, kierrellen rajakaupunkeja Kentucky-Missouri-Illinois-akselilla. Vuonna 1875 Tanner jäi Springfieldiin hoitamaan karjapaimeniin iskenyttä kuppaepidemiaa. Hän totesi kyllästyneensä osavaltiosta toiseen kiertelyyn ja päätti asettua aloilleen, perustaen vastaanottonsa kaupunkiin.